Рудолф Витлачил
Рудолф Витлачил (; ) е чехословашко-австрийски футболист и футболен треньор. Роден на 9 февруари 1912 г. в Швехат, близо до Виена, починал на 1 юни 1977 г.

Кариера 
Започва кариерата си на футболист в отбора на Фьоникс (Швехат) през 1927 – 1928 г. След това се състезава за Слован (Виена) през 1928 – 1929 г., в Рапид (Виена) от 1929 до 1933 г. заедно със световноизвестните Хиден, Биндер, Смистик, Сеста, Бицан и др., Винер през 1933 – 1934 г., Фаворитнер през 1934 г. От 1935 до 1944 г. е в Славия (Прага). Шампион с отбора през 1935 и 1937 г., носител на Средноевропейската купа през 1937 г. Има 1 мач в националния отбор – на 13 декември 1936 г. срещу Италия, завършил 0:2 в Генуа.

Треньорската му кариера започва в чехословашкия Метеор (Чешке Будейовице) през 1946 – 1947 г., в полския Радомирж през 1947 г., чехословашките Татран (Теплице), Баник (Острава), Сигма (Оломоуц), Млада болеслав, Спартак (Готвалдов), Спартак (Радостин), Славия (Прага) и отново в Баник (Острава). От 1957 до 1964 г. е национален треньор на националния отбор на Чехословакия в 36 мача, с който постига изключителни успехи – участия на Световното първенство по футбол през 1962 (второ място), Европейското първенство по футбол през 1960 (трето място) и Олимпийските игри през 1964 (второ място). От 1964 до 1966 г. е в България, където ръководи едновременно отбора на Левски (София) и националния отбор. С Левски (София) става шампион през 1965 г. и класира националите на Световното първенство по футбол през 1966. През 1966 – 1967 г. е начело на Рапид (Виена), с който става шампион през 1967 г. От 1968 до 1970 г. отново е треньор на „Левски“, с който печели титлата и купата на страната през 1970 г. Един от най-известните и авторитетни чехословашки треньори, служещ си с нестандартни методи за мотивация на играчите.

Австрийски треньори по футбол
Треньори на ПФК Левски (София)
Треньори на националния отбор по футбол на България
Чешки треньори по футбол
Чехословашки футболисти
Футболисти на Славия Прага
Чешки футболисти
Футбол в Чехословакия
Чехи в България
Спортисти на летните олимпийски игри 1964